CELEX: 62010TN0423
Language: bg
Date: 2010-09-16 00:00:00
Title: Дело T-423/10: Жалба, подадена на 16 септември 2010 г. — Redaelli Tecna/Комисия

20.11.2010   
            
            
               BG
            
            
               Официален вестник на Европейския съюз
            
            
               C 317/36
            
         Жалба, подадена на 16 септември 2010 г. — Redaelli Tecna/Комисия
   (Дело T-423/10)
   ()
   2010/C 317/65
   Език на производството: италиански
   
      Страни
   
   
      Жалбоподател: Redaelli Tecna SpA (Милано, Италия) (представители: R. Zaccà, M. Todino, E. Cruellas Sada, avvocati)
   
      Ответник: Европейска комисия
   
      Искания на жалбоподателя
   
   
               —
            
            
               да се отмени обжалваното решение в частта, с която се констатира участието на Redaelli в картела, споменат в посоченото решение, само за периода 1984–1992 г.;
            
         
               —
            
            
               да се отмени обжалваното решение в частта, с която се отхвърля искането на Redaelli за освобождаване от глоба или намаляване на нейния размер, и вследствие на това да се намали съответно размерът на глобата поради сътрудничеството, оказано от Redaelli на разследването на Комисията посредством споменатото искане;
            
         
               —
            
            
               да се намали по справедливост глобата, наложена на Redaelli като компенсация за това, че производство не е приключило в разумен срок.
            
         
      Правни основания и основни доводи
   
   Обжалваното по настоящото дело решение е същото като по дело T-385/10, ArcellorMittal Wire France и др./Комисия.
   Жалбоподателят изтъква в частност:
   
               —
            
            
               че Комисията е допуснала тежко нарушение на принципа на равно третиране, като е приложила по-строги критерии само към Redaelli и като не му е предоставила възможност да се ползва от освобождаване от глоба или намаляване на нейния размер, което за сметка на това е предоставено на други предприятия, чиито искания за освобождаване от глоба или намаляване на нейния размер са имали, по отношение на „добавена стойност“, много скромно съдържание и доста по-малка добавена стойност от тази на жалбоподателя. По този начин Комисията е нарушила и принципа на оправданите правни очаквания, защото по същество не е оправдала легитимните очаквания на жалбоподателя, че искането му ще бъде оценено в светлината на параметрите, изработени в практиката на Комисията към момента на искането и закрепени в Известието от 2002 г.
            
         
               —
            
            
               че Комисията неправилно е вменила картела на страните за периода 1984–1992 г., без да представи достатъчно доказателства за неговото съществуване през въпросния период.
            
         
               —
            
            
               че неразумната продължителност на административното производство е накърнило правото на защита на жалбоподателя, като го е възпрепятствала да се възползва от доказателства в негова полза, които междувременно са станали абсолютно необходими, и освен това е имала отрицателно въздействие върху действителната оценка на направеното от жалбоподателя искане за освобождаване от глоба или намаляване на нейния размер.